Odense Adresse-Contoirs Efterretninger, 1835-11-29
Almindelig Politik. Polemikken i franske og engelske Blade imod den russiske Keisers Tale i Warschau bliver meer og meer heftig, siden enhver Tvivl er hævet om at Hs. Majestæt virkeligen har holdt en Tale af et saadant Jndhold, som "Journal des Debats" angiver. Dette er især skeet derved, at "Journal de Franckfort, som bekjendt Hovedorganet for absolutistiske Principer i Tydskland, og i den sidste Tid isærdeleshed halv officiel Forfægter af den russiske Politik, anfører Talen efter directe Meddelelse fra Warschau, hvorhos den forsikkrer, at Keiseren ganske improviserede Talen, hvorfor der ere forskjellige Afskrifter i Omløb; men kun den i Frankfurter Journalen meddeelte er, skjøndt ogsaa optegnet efter Hukommelsen, den eneste ordlydende, som Keiseren holdt den." Denne Afskrift indeholder imidlertid ordret de samme haarde Udtryk, som hiin (S. 761), navnligen Begyndelsen, at Keiseren vilde spare de Deputerede en Løgn o. s. v. og den Trusel, at han ved den mindste Opstand vilde lade Warschau nedskyde, og aldrig bygge Staden op igjen. Kun tre Steder afviger denne fra hiin: 1) hvor Keiseren forekaster Polakkerne, at de havde selv tilintetgjort deres Lykke; derefter følge de Ord: "idet J forsmaaede Eders Jnstitutioner og traadte dem under Fødder, hvorved Skylden for den tilintetgjorte Forfatning vilde væltes fra Keiseren paa Polakkerne. 2) Stedet, hvor Keiseren taler om den Lykke han vil berede Polakkerne, lyder vidtløftigere saaledes: "De see, at jeg taler til Dem, uden at blive hidsig, at jeg er rolig og uden Omfindtlighed; thi jeg har forlængst tilgivet de imod mig og min Familie udøvede Fornærmelser. Mit eneste Ønske er, hos Eder at gjengielde Ondt med Godt, at gjøre Jer lykkelige, Jer selv til Trods; det har jeg svoret for Gud, og jeg bryder ikke min Eed." Hertil bemærker Frankfurteren. Denne huldrige og fromme Yttring, gjør alle Haardheder i Talen gode igjen." 3) Jstedetfor den Yttring: "kun Rusland alene er forblevet stærkt og urokket, hedder det her: "J have den Lykke, at leve fredeligt under Ægide af Rusland, der forbliver stærkt og uantasteligt, og vaager for Eder." - Denne sidste Afvigelse er forsaavidt af Betydenhed, som heri Rusland ikke betegnes som det eneste Land, der er blevet frit for revolutionair Smitte, saa at følgeligen den Fornærmelse imod alle Europas andre Lande, som "Journal des Debats" har villet finde i denne Yttring, ikke saa udtrykkeligen ligger der. Den russiske Gesandt i Paris skal endnu ikke, som det i Begyndelsen hed, af den franske Regjering have fordret tilfredsstillende Erklæringer i Anledning af de haarde Angre i "Journal des Debats paa Keiseren; men derimod ved Courerer fra Hs. Majestæt have udbedet sig nærmere Forholdsregler. At Politiken har en Finger med i Spillet ved disse Angreb, synes at blive meer og meer indlysende, uden at det endnu bestemt fremtræder hvorledes, eller hvorfor det skeer. J det fransk amerikanske Anliggende lyde Efterretningerne atter lidt fredeligere, og Assecurandeurerne i Ny=York ville nu overtage Risico for Krigsfare paa et Aar til 3 a 3 1/2 pCt., hvilken Præmie, naar der virkelig var Udsigt til en Krig, vilde være uforholdsmæssig lav. Europæiske Assecurandeurer ansee imidlertid ikke den politiske Horizont for saa ganske klar. Saaledes forsikkrer den engelske Globe, at der hos Lloyds nyligen er blevet et Skib, der skulde gaae fra Bordeaux til Sumatra, assecureret imod KrigsfarePolicen udstedtes paa 12 Maaneder og afsluttedes til 40 pCt. Ligeledes meldes fra Brussel, at i Antverpen have de derværende Søforsikkrings=Selskaber siden den 20de givet deres Agenter nye Jnstruxer med Hensyn til Forsikkring, imod Krigsfare. Efter Nogles Paastand have de aldeles forbudt denne Assecurance, efter Andres kun tilstedet den under meget strænge Betingelser.